Regeringen opererer lige her og nu ikke med at sætte penge af i sin kommende, flerårige trafikinvesteringsplan til at bygge en tredje forbindelse over Limfjorden, skriver Nordjyske Stiftstidende. Ifølge avisens oplysninger er der kun sat penge af til at lave en VVM-undersøgelse af blandt andet trafik- og miljøvirkninger, men også at udspillet stadig kan blive ændret, før regeringen fremsætter det. Trafikinvesteringsplanen skal gælde frem til 2020. En tredje Limfjordsforbindelse ved Aalborg er et hedt ønske i Nordjylland, fordi den eksisterende tunnel og bro er overbelastet af trafik. /ritzau/
Regeringen har ikke en tredje forbindelse over Limfjorden med i sit udspil om trafikinvesteringer.